ddrg/super_eurlex huggingface dataset:
5.

pabrėžia, kad reikia atsižvelgti į ES uostų įvairovę (jų geografinę padėtį, skirtingas ekonominės veiklos rūšis, uostų reguliavimo režimus ir taikomas nacionalines uostų politikos sistemas); šiuo atveju primena, kad pagal Sprendimą Nr. 661/2010/ES dėl Sąjungos transeuropinio transporto tinklo plėtros gairių (12 straipsnio 2 dalis) uostų dokumentų paketas bus taikomas jūrų uostams, atitinkantiems toliau apibrėžiamas A, B arba C kategorijas: — „A: tarptautiniai jūrų uostai: uostai, per kuriuos per metus pervežama ne mažiau nei 1,5 milijono tonų krovinių arba 200 000 keleivių ir kurie, išskyrus, jei tai neįmanoma, yra susiję su transeuropinio transporto tinklo sausumos transportu ir dėl šios priežasties yra ypač svarbūs tarptautiniam jūrų transportui; — B: Sąjungos jūrų uostai, nepatenkantys į A kategoriją: per šiuos uostus per metus pervežama ne mažiau nei 0,5 milijono tonų krovinių arba 100 000–199 999 keleivių, ir kurie, išskyrus, jei tai yra neįmanoma, turi jungčių su transeuropinio transporto tinklo sausumos transportu bei turi būtiną artimojo susisiekimo jūrų laivybos perkrovimo įrangą; — C: regioniniai uostai: uostai, kurie [...] yra salose, periferiniuose arba atokiuose regionuose ir tokius regionus jungia jūra ir (arba) jungia juos su Sąjungos centriniais regionais“;
22.

Be to, šis indeksas, pagal kurį turėtų būti įvertinti pastangų apsaugoti ES vietoves rezultatai ir kiekybiniu požiūriu įvertinta pažanga arba nuosmukis aplinkos srityje, turėtų apimti ne tik ES šalis, bet ir regionus. Į Komisijos metodiką reikėtų įtraukti indekso taikymo srities apibrėžčiai praplėsti reikalingus elementus. Be to, reikėtų parengti europinių skatinimo priemonių toms ES vietovėms, kurios pasiekia nustatytus tikslus arba dar geresnių rezultatų;
37.

primena, kad visuose regionuose turi būti įgyvendinamos mokymo ir informavimo programos, kad nėštumo laikotarpiu moterys staiga nepriaugtų pernelyg daug svorio, kadangi tai turi tiesioginės įtakos gimsiančiam kūdikiui ir jo svoriui ateityje; be to, pabrėžia, jog reikia vengti, kad per pirmuosius penkis gyvenimo mėnesius ir mokyklinio amžiaus pradžioje nebūtų priaugama per daug svorio, kadangi vėliau tai gali lemti polinkį turėti antsvorio;
1.6

direktyvos pasiūlymus laiko priešiškais sistemai ten, kur neatkreipiama dėmesio į esmines energetikos vidaus rinkos struktūras. Direktyvos pasiūlyme yra valstybių narių toks įpareigojimas, kad mažmeninės prekybos prekybininkai ir tiekėjai savo klientams visuose galutinio vartojimo sektoriuose energetikos paslaugas ir energijos vartojimo efektyvumo priemones siūlytų iš dalies nemokamai. Tačiau atviroje rinkoje tokia pasiūla vargiai ar gali būti valdoma. Be to, rinkos dalyviai, kaip nevaržomos energijos tiekimo įmonės ir naujai į rinką išsiveržę energetikos prekybininkai, yra per daug skirtingi, kad juos būtų galima priversti paklusti vienodiems ar panašiems reglamentavimo bandymams;
1.7.

EESRK taip pat atkreipia dėmesį į iššūkius ir galimus sprendimus. Pirma, kyla susirūpinimas dėl trukdymo patekti į rinką. Tačiau investicijos taip pat grindžiamos kitais kriterijais, pavyzdžiui, tikėtina grąža, kuri gali būti svarbesnė už tvarumo tikslus, be to, yra nemažai investuotojų ir kitų suinteresuotųjų subjektų interesų sinergijos atvejų. Kad ir kaip būtų, neatitikimas taksonomijos reikalavimams neturi būti laikomas žalingu, ir Komisija turėtų tai aiškiai nurodyti. Reikėtų daugiau dėmesio skirti tvarių investicijų poveikiui realiosios ekonomikos veiklai. Antra, apibrėžimas, kas turėtų būti įtraukta į taksonomiją, bus vertinamas prieštaringai. Būtent todėl apibrėžimo procesas turėtų būti demokratinių diskusijų ir sprendimų priėmimo objektas. Tokiu būdu būtų galima sukurti bendrą ir patikimą tvarumo sampratą, kuria galėtų ir turėtų remtis pavieniai subjektai. Taksonomijos sėkmė yra siejama su jos patikimumu, todėl į ją įtraukta veikla turi atitikti visuotinai plačiai pripažįstamą tvarumo apibrėžtį. Trečia, socialinė taksonomija galėtų lemti papildomų ataskaitų teikimo reikalavimų atsiradimą. EESRK ragina Komisiją juos iki minimumo sumažinti ir išvengti sutapimo. Teisiškai įgaliotos įstaigos konsultacijos ir paslaugų, susijusių su taksonomija, teikimas galėtų būti ypač naudingi mažosioms ir vidutinėms įmonėms, kooperatyvams ir pelno nesiekiantiems verslo modeliams. Be to, finansų įstaigos turėtų būti skatinamos pateikti investicijų socialinio poveikio vertinimus, kaip šiuo metu atlieka vertybėmis grindžiami bankai visame pasaulyje.
2.5.

Siekdama ištirti skaitmeninių platformų darbuotojų darbo sąlygoms daromą poveikį, Europos Komisija surengė konsultacijas, kurių pirmasis etapas prasidėjo 2021 m. vasario 24 d., o antrasis etapas vyko nuo 2021 m. birželio 15 d. iki rugsėjo 15 d. Per šias konsultacijas Komisija prašė socialinių partnerių nuspręsti, ar yra galimybių imtis teisėkūros priemonių, ar ne. Per konsultacijas nustatytos septynios intervencinės sritys: 1) užimtumo statusas, 2) darbo sąlygos, 3) socialinė apsauga, 4) atstovavimo ir kolektyvinių derybų galimybės, 5) tarpvalstybinis aspektas, 6) algoritminis valdymas, 7) per platformas dirbančių asmenų nuolatinis mokymas ir profesinės galimybės.
Nuo pandemijos neproporcingai nukentėjo moterys. Moterims yra didesnė tikimybė būti atleistoms iš darbo, išleistoms nemokamų atostogų arba priverstoms sutrumpinti savo oficialų darbo laiką dėl kelių priežasčių. Kai kurių profesijų, kurios labiausiai nukentėjo nuo izoliavimo priemonių, darbuotojų moterų yra daugiau ir didesnė jų dalis buvo įdarbintos pagal ne viso darbo laiko arba alternatyvias darbo sutartis. Įmonės buvo linkusios labiau saugoti darbuotojus, dirbančius pagal neterminuotas darbo sutartis. Be to, moterys išėjo iš darbo arba sutrumpino savo darbo valandas dėl to, kad dėl mokyklų uždarymo padaugėjo su vaikų priežiūra susijusių pareigų. Be to, dėl pandemijos padidėjo lyčių nelygybė dirbant neapmokamus darbus namuose ( 12 )
Nuo to laiko kai kurios ES šalys sukūrė mechanizmus, kuriais siekiama įtraukti jaunimo atstovų nuomonę į klimato politikos formavimą. Jaunimo klimato taryba Danijoje yra nepriklausoma jaunimo vadovaujama klimato reikalų ministro patariamoji taryba. Joje sutelkiama visos šalies jaunimo nuomonė ir formuluojami konkretūs politiniai pasiūlymai, kurie perduodami ministrui. Paskui pasiūlymai įtraukiami į politikos procesus, suteikiant jaunimui galimybę daryti tiesioginę įtaką klimato politikos formavimui. Be to, kai kuriuose Danijos miestuose veikia vietos lygmens jaunimo kovos su klimato kaita tarybos ( 5 )
Be to, be sąnaudų ir našumo rodiklių, reikėtų aptarti ir išplėtoti naują pokyčių numatymo ir valdymo paradigmą (kaip gero įmonių valdymo elementą), pagal kurią taip pat būtų atsižvelgiama į socialines restruktūrizavimo ir pokyčių sąnaudas ir įmonės indėlį į įtraukesnę visuomenę. Taip pat reikia atsižvelgti į poveikį pajamų paskirstymui, amžiui ir lyčių lygybei, darbo vietoms, aplinkos ir užimtumo kokybei, tvarumui ir socialinei įtraukčiai ( 14 )
3.15.

Hay on Wye literatūros festivalis, kuris nedidelei kaimo vietovei leidžia uždirbti maždaug 21 mln. svarų sterlingų. Atvirų durų dienos ūkiuose, mugės, kultūros festivaliai, pavyzdžiui, Llangollen International Eisteddfod , koncertai, eitynės, kokios rengiamos Vernė Belgijoje, siaurojo geležinkelio garvežių trasos, šiaurietiškas ėjimas ir tradicinio šokio trupės – visa tai labai prisideda prie kultūrinio kaimo paveldo išsaugojimo ir populiarinimo. Daugelį kartų apimantis savanorių dalyvavimas šiuose renginiuose pats savaime yra svarbi mūsų kultūros paveldo dalis. Pagyrimo nusipelno Europos savanorių centro ir nacionalinių bei regioninių savanorių organizacijų darbas skatinant kokybišką kultūrinę savanorystę ir jie skatinami tęsti savo vertingą veiklą, be kita ko, rengti sveikatos ir saugos mokymus, kad savanoriams ir turistams būtų užtikrinta saugi ir maloni patirtis. Esama galimybių pateikti daugiau teminių ir geografinių nuorodų, kurių pageidauja kultūros turistai. Sveikintini bendri ženklodaros ir bendros prieigos projektai. Didelį ekonominį ir socialinį indėlį įneša kaimuose ir miesteliuose vykstančios žemės ūkio parodos, pavyzdžiui, Bilt Velse rengiama Karališkoji Velso mugė ( 19 ) , kuri pritraukia apie 240 000 lankytojų, irliteratūros festivalis, kuris nedidelei kaimo vietovei leidžia uždirbti maždaug 21 mln. svarų sterlingų. Atvirų durų dienos ūkiuose, mugės, kultūros festivaliai, pavyzdžiui,, koncertai, eitynės, kokios rengiamos Vernė Belgijoje, siaurojo geležinkelio garvežių trasos, šiaurietiškas ėjimas ir tradicinio šokio trupės – visa tai labai prisideda prie kultūrinio kaimo paveldo išsaugojimo ir populiarinimo. Daugelį kartų apimantis savanorių dalyvavimas šiuose renginiuose pats savaime yra svarbi mūsų kultūros paveldo dalis. Pagyrimo nusipelno Europos savanorių centro ir nacionalinių bei regioninių savanorių organizacijų darbas skatinant kokybišką kultūrinę savanorystę ir jie skatinami tęsti savo vertingą veiklą, be kita ko, rengti sveikatos ir saugos mokymus, kad savanoriams ir turistams būtų užtikrinta saugi ir maloni patirtis.
5.2.

Sąvoką „gaminantis vartotojas“ (angl. prosumer) 1980 m. pirmą kartą pavartojo rašytojas ir futuristas Alvin Toffler. Knygoje „Trečioji banga“ (angl. The Third Wave) vartotojų vykdomą gamybą jis apibrėžia kaip gamybos ir vartojimo skirtumų išnykimą rinkoje. „Trečioji banga“ buvo procesas, per kurį pavieniai asmenys arba organizuotos gaminančių vartotojų grupės dalyvavo gaminant asmeniniam naudojimui skirtus produktus ir kurio metu buvo peržengtos gamintojus ir vartotojus skiriančios ribos.
3.10

Europos alaus pramonė net nepalankiomis sąlygomis išlieka atspari ir konkurencinga. Vietinės alaus daryklos iki šiol išsilaiko rinkose už nacionalinių ir ES sienų. Nepaisant to, kad didžiausia Europos alaus produkcijos dalis parduodama ES bendrojoje rinkoje, eksportas į įvairias pasaulio šalis nuo 2000 m. nuolat augo, o nuo 2007 m. padidėjo 30 proc. Svarbiausios eksporto šalys yra Jungtinės Amerikos Valstijos, Kanada, Angola, Kinija, Šveicarija, Taivanas, Rusija ir Australija (17). Be to, Europos alaus gamintojai daug investuoja visuose žemynuose ir dalyvauja įvairiose bendradarbiavimo su vietos aludariais ir platintojais iniciatyvose.
2.8

Be to, per 2011 m. lapkričio mėn. Poznanėje vykusią asamblėją Pilietinės visuomenės forumas svarstė galimybes konsoliduoti savo statusą ir stiprinti veiklą. Todėl nusprendė sukurti pripažintą teisinį statusą turinčią asociaciją, kuri sudarytų jam galimybę dalyvauti atvirose Komisijos skelbiamose Rytų partnerystės bendradarbiavimo programose, ir nuolatinį sekretoriatą, kuris galėtų atlikti su Pilietinės visuomenės forumo vaidmeniu susijusį koordinavimo darbą. Forumas taip pat prašė užtikrinti pilietinės visuomenės ir pilietinės visuomenės organizacijų paramos „priemonę“. Be to, jis primygtinai reikalavo pripažinti visapusišką jo atstovų dalyvavimą įvairioje Rytų partnerystės veikloje, t. y. tiek daugiašalių platformų, tiek ministrų posėdžiuose.
3.10

Tačiau net ir tada socialinių tinklų naudotojai vis tiek susiduria su įvairiais pavojais, susijusiais su naudojimusi šiais tinklais. Kai kurie iš šių pavojų yra būdingi naudojimuisi internetu ir jų gali kilti naudojantis kitomis taikomosiomis programomis. Tačiau konkrečios, su socialiniais tinklais susijusios problemos, nors jų gali pasitaikyti ir naudojantis internetu, socialiniuose tinkluose tampa itin aktualios dėl jiems būdingų bruožų, pavyzdžiui, milijonų piliečių duomenų rinkimo; dėl to, kad dauguma naudotojų – jaunimas, kuris nebuvo apmokytas protingai ir atsakingai naudotis socialiniais tinklais ir nebuvo įspėtas apie jų keliamą pavojų (nei tėvai, nei mokytojai paprastai neturi nei žinių, nei patirties, kad galėtų mokyti taisyklių, kaip reikėtų tinkamai elgtis). Be to, nieko nežinoma apie problemas ir iššūkius, susijusius su tokiu novatorišku ir svaiginančiu dalyku kaip socialiniai tinklai, kuriuose interneto naudotojai tampa beveik eksperimento dalimi.
10.2

Be to, kad bus dažniau naudojamasi eternetu (LAN) ir IP, kitos pažeidžiamos sritys yra šios: — dažniau taikomos oro ir žemės duomenų sąsajų technologijos keleivių, oro linijų bendrovių ir skrydžių vadovų pranešimams perduoti; — plačiau bus naudojamasi duomenų ir programinės įrangos perdavimu, pasinaudojant tarp orlaivių ir antžeminių tarnybų esančiais tinklais pateikimo, pristatymo, techninės priežiūros ar atnaujinimo tikslais; — kompiuterinių virusų plitimas ir kompiuterinių įsilaužimų dažnėjimas, per tarpusavyje sujungtus tinklus ieškant konfidencialios informacijos.
2.5.

Kitas svarbus žingsnis – suteikti jaunimui lyčių atžvilgiu neutralų mokymą ir mokymosi aplinką be lyčių stereotipų per visus mokslo metus. Daugelyje valstybių narių to svarba nepakankamai įvertinama. Pavyzdžiui, labai svarbu skatinti vaikus domėtis gamtos mokslų, technologijų, inžinerijos ir matematikos dalykais, atsižvelgiant į tai, kaip reaguoja jų smegenys, o ne į lytį, taip užtikrinant, kad jų talentas ir potencialas būtų visapusiškai skatinamas, plėtojamas ir išnaudojamas vėlesniuose gyvenimo etapuose. Be žinių aspekto, ne mažiau svarbu užtikrinti, kad vaikai ir jaunimas įgytų socialinių ir kitų reikalingų įgūdžių bei išsiugdytų emocinį intelektą lyčių atžvilgiu neutraliu būdu, be jokių skirstymų į kategorijas ar išankstinių nusistatymų. Taip pat reikia atsisakyti su išvaizda susijusių lyčių stereotipų.
2.4.1.

Siekiant įgyvendinti reglamentą reikės sukurti ir prižiūrėti decentralizuotą IT sistemą, kurią sudarys kiekvienos valstybės narės, Sąjungos institucijos, agentūros ar įstaigos atsakomybės sričiai priskirtas ir jų valdomas nacionalinių IT sistemų ir sąveikių prieigos taškų tinklas, skirtas saugiems ir patikimiems tarpvalstybiniams informacijos mainams. Svarbu užtikrinti, kad duomenys jokiu būdu nebūtų saugomi ir tvarkomi subjekto, kuriam patikėtas sistemos sudedamųjų dalių operacijų valdymas, ir kad naudojama aparatinė įranga būtų tinkama IT sistemai. EESRK palankiai vertina pasiūlymo nuostatą, kad, jei valstybės narės dar nėra sukūrusios tinkamų nacionalinių IT sistemų, Komisija pateiks bazinio sistemos modelio programinę įrangą, kurią valstybės narės gali pasirinkti naudoti vietoje jų.
2.7.

Pasiūlymu iš dalies keičiama ITS direktyva, į jos taikymo sritį įtraukiant duomenų prieinamumą ir ITS paslaugų diegimą. Prioritetinės veiklos sritys buvo pertvarkytos taip, kad geriau atitiktų įvairių rūšių ITS paslaugas. — Kiekvienoje valstybėje narėje įsteigiamas nacionalinis prieigos punktas, skirtas duomenų mainams. Keitimasis duomenimis ir (arba) jų teikimas kai kuriose srityse tampa privalomas, o duomenys didele dalimi taip pat bus perduodami suinteresuotiesiems subjektams. — Be to, valstybės narės prireikus turi bendradarbiauti su atitinkamais suinteresuotaisiais subjektais dėl operatyvinių įgyvendinimo aspektų. — Naujame I priedo skirsnyje dėl prioritetinių sričių pateikiamos nuostatos dėl duomenų vaidmens krovinių buvimo vietos nustatymo ir sekimo srityje ir naujas skirsnis dėl sąveikiojo, susietojo ir automatizuoto judumo paslaugų. — Taip pat yra nuostatų dėl duomenų apsaugos ir vientisumo. — Vienas svarbus elementas yra tai, kad Komisijai turi būti suteikti įgaliojimai priimti deleguotuosius aktus tam tikriems informacijos reikalavimams atnaujinti. — Valstybės narės Komisijai turi reguliariai teikti ataskaitas apie direktyvos įgyvendinimą.
3.3

Direktyvos taikymo srities išplėtimas ir keleto terminų apibrėžčių patikslinimas neabejotinai bus naudingas vartotojams bei skolintojams, taip pat suteiks daugiau aiškumo dėl susijusių teisių ir pareigų. Be to, EESRK mano, kad pasiūlymas numatyti įpareigojimą valstybėms narėms teikti nepriklausomas konsultavimo skolos klausimais paslaugas pernelyg įsiskolinusiems arba kitiems pažeidžiamiems vartotojams taip pat turėtų padėti vartotojams, atsidūrusiems sunkioje padėtyje. Be to, EESRK siūlo direktyvoje skatinti skolintojus taikyti tokią politiką, kuri padėtų anksti nustatyti finansinius sunkumus ir į kurią taip pat būtų įtrauktos nuostatos dėl pakantumo priemonių. Abiem veiksmais būtų užkirstas kelias pernelyg dideliam įsiskolinimui ir kreditoriai būtų skatinami rasti sprendimus sunkumų patiriantiems skolininkams.
4.3

EESRK prašo daugiau aiškumo, skaidrumo ir atlikti ex ante ekonominio naudingumo analizę dėl pasiūlymo sukurti bendrą netiesioginio aptarnavimo padalinį visoms bendrosioms įmonėms, siekiant įvertinti, ar bus realios papildomos vertės ir ar bus padidintas efektyvumas. Be to, EESRK tikisi, kad netiesioginio aptarnavimo padalinio valdymas bus visiškai skaidrus piliečiams ir įmonėms ir kad bus pasinaudota pažangiausiomis turimomis technologijomis, įskaitant blokų grandines, didžiųjų duomenų analizę ir kt.
3.7.

Be žaliosios pramonės strategijos, kertinio žaliojo kurso akmens, ES niekada nepavyks pereiti prie anglies dioksido neišskiriančios ekonomikos per vienos kartos gyvenimą. Žaliajame kurse bus apibrėžtas ir suformuotas pramonės politikos rengimas ne tik per ką tik prasidėjusią Komisijos kadenciją, bet ir ilgą laiką po jos.
2.6.

Be to, EESRK nurodo, kad tam tikrose socialinės politikos srityse pagal ES sutarties nuostatas Taryba ir ateityje turi balsuoti vieningai. Tai taikoma šioms sritims: nediskriminavimo (SESV 19 straipsnio 1 dalis), darbuotojų socialinio draudimo ir socialinės apsaugos (išskyrus laisvo darbuotojų judumo tikslais; SESV 153 straipsnio 1 dalies c punktas), darbuotojų socialinės apsaugos nutraukus darbo sutartį (SESV 153 straipsnio 1 dalies d punktas), atstovavimo darbdavių ir darbuotojų interesams bei šių interesų kolektyvinio gynimo (SESV 153 straipsnio 1 dalies f punktas) ir ES teritorijoje teisėtai gyvenančių trečiųjų valstybių piliečių įdarbinimo sąlygų (SESV 153 straipsnio 1 dalies g punktas). SESV 19 straipsnyje numatyta, kad tam turi pritarti Europos Parlamentas, o Sutarties 153 straipsnio 1 dalies c, d, f ir g punktuose jo pritarimo nereikalaujama.
1.9.

EESRK palankiai vertina tai, kad investicijos į pramonės sektoriui ir mažosioms ir vidutinėms įmonėms (MVĮ) skirtas branduolių sintezės technologijas yra tinkamos. 2008–2017 m. Europos ITER įgyvendinimo ir branduolių sintezės energetikos vystymo bendroji įmonė (F4E) visoje Europoje sudarė sutarčių ir skyrė dotacijų, kurių vertė siekia maždaug 3,8 mlrd. EUR . Su ITER susijusiai veiklai skirtomis investicijomis pasinaudojo ne mažiau kaip 500 įmonių, įskaitant MVĮ, ir daugiau kaip 70 mokslinių tyrimų ir technologinės plėtros (MTTP) organizacijų iš maždaug 20 įvairių ES valstybių narių ir Šveicarijos. Be to, ES nepriklausančios ITER šalys, siekdamos remti savo pačių ITER sudedamųjų dalių gamybą, taip pat pasirašė sutartis su Europos pramonės atstovais, dėl to Europos bendrovėse papildomai kuriama naujų darbo vietų ir skatinamas ekonomikos augimas . EESRK atkreipia dėmesį į tai, kad su ITER susijusiai veiklai skirtų investicijų grynąjį poveikį labiausiai skatina naujų produktų kūrimas ir technologijų perdavimas, dėl to kituose sektoriuose atsiranda naujų verslo galimybių.
3.7.

Taikant šį pirmiau aprašytą metodą galima užtikrinti daugiau manevravimo galimybių siekiant padidinti visų remiamų investicijų apimtis, o to nebūtų buvę įmanoma pasiekti taikant tradicinius metodus. Be to, šis mechanizmas gali padėti pritraukti privačius finansinius išteklius taip pat ir viešojo intereso projektams, visų pirma tais atvejais, kai esama rinkos nepakankamumo pavojaus. Investicijų trūkumas yra tokia sritis, kurioje privatus kapitalas niekada nesiims veiksmų, jei nebus tinkamų valstybės garantijų.
2.5.

Komisija siūlo 270 mln. EUR biudžetą 2021–2027 m. laikotarpiu programai „Fiscalis“, kuris padidinamas nuo 223,2 mln. EUR 2014–2020 m. laikotarpiu. Be to, didelė biudžeto dalis būtų išleista IT pajėgumų didinimo veiklai.
1.3.

Be to, kapitalo rinkų sąjunga gali svariai prisidėti prie tvirtesnio ekonomikos atsigavimo, skatindama ekonomikos augimą, investicijas ir darbo vietų kūrimą. Tai naudinga tiek kiekvienai valstybei narei atskirai, tiek ir visai ES. Struktūriniu požiūriu su tuo susijęs finansavimo šaltinių išplėtimas ir įvairinimas turi užtikrinti didesnę integraciją. Tai savo ruožtu padės pasiekti pageidaujamą didesnį ekonomikos ir finansų sistemos stabilumą, saugumą ir atsparumą. Daugiau nebegalima veikti susiskaidžius, nes dėl to prarandame daug galimybių.
4.4.

Vairuotojo nuovargis (įskaitant atvejus, kai vairuotojas nedaro pakankamos trukmės pertraukų) yra viena pagrindinių nelaimingų atsitikimų, į kuriuos patenka sunkiasvorės krovininės kelių transporto priemonės, priežasčių. NET trumpalaikis dėmesio praradimas gali turėti pražūtingų padarinių. Kelių transporto priemonių vairuotojai taip pat dažnai patiria sveikatos problemų, susijusių su ilgu vairavimu be pakankamos trukmės pertraukų, visų pirma širdies ir kraujagyslių susirgimų (dažniausiai infarktas, insultas ir pan.), raumenų ir kaulų sistemos sutrikimų (nugaros, kaklo ir stuburo traumos), nervų sistemos problemų (stresas, nerimas, depresija ir kt.) ir skrandžio ir (arba) virškinimo sutrikimų. Siekiant sumažinti šį poveikį sveikatai ir saugai dėl vykdomos veiklos, labai svarbu griežtai taikyti vairavimo ir darbo laiko apribojimus ir nustatyti tinkamus poilsio laikotarpius ( OSH in figures: Occupational safety and health in the transport sector — an overview ).
2.1.

ES žemės ūkio sektorius yra labiau integruotas nei bet kuris kitas ekonomikos sektorius. Tai vienintelis svarbus centralizuotai iš ES biudžeto finansuojamas sektorius, kuriam galioja bendra politika. Ūkininkavimo ir žemės ūkio maisto produktų sektorius yra labai svarbus ekonomikos darbdavys; šį sektorių sudaro 11 mln. ūkininkų, 22 mln. žemės ūkio darbuotojų, be to, jame sukurta dar 22 mln. darbo vietų, susijusių su maisto perdirbimu, mažmenine maisto prekyba ir paslaugomis (1). Dauguma darbo vietų sukurta skurdesniuose kaimo regionuose. Ūkininkavimas prisideda prie kiekvienos valstybės narės ekonominės veiklos visuose regionuose. Per pastaruosius 10 metų ES žemės ūkio maisto bei gėrimų eksporto vertė per metus vidutiniškai padidėjo 8 proc. ir 2016 m. pasiekė 131 mlrd. EUR (2).
4.4.4.

EESRK pripažįsta, kad palydovų naudojimu pagrįstos stebėjimo sistemos ir duomenų centrai yra labai svarbūs ateityje užtikrinant tvarią maisto gamybą. Visų pirma tikslusis ūkininkavimas duoda didelę naudą jau vien dėl to, kad GALILEO ir GNSS gali padėti taupyti iškastinį kurą. Be to, programinė įranga, kuri naudoja programos „Copernicus“ įvairaus spektro atvaizdus, gali padėti tiksliai nustatyti tuos laukų plotus, kuriuose drėgmės arba maisto medžiagų lygis yra per mažas arba per didelis; tokia funkcija leidžia pakoreguoti vandens ir maisto medžiagų kiekį, taip taupomas geriamasis vanduo ir labai sumažinamas naudojamų trąšų ir pesticidų kiekis. Tai padeda iš esmės didinti ūkininkavimo sistemų tvarumą, skatina ankstyvą augalų ligų nustatymą ir prevenciją, padeda nuspėti būsimą derlių ir garantuoja didelę ekonominę naudą bei daro labai teigiamą socialinį ir ekonominį poveikį.
2.3.

Kad būtų įmanoma valdyti šiuos neigiamus demografinių pokyčių padarinius, pirmiausia reikia padidinti ES valstybėse narėse esamą darbo jėgos potencialą. To siekiant reikia dėti daug pastangų, kad visų pirma socialiai nepalankioje padėtyje esančios tikslinės grupės įgytų darbo rinkai reikiamą kvalifikaciją. Be to, judumas Europos Sąjungoje vidutinės trukmės laikotarpiu gali padėti stabilizuoti darbo jėgą šalyse, kuriose demografiniai pokyčiai ryškiausi. Šis judumas Europoje vis dar nevyksta tokiu mastu, koks būtų įmanomas teisiškai ir faktiškai. Tačiau vien šių dviejų dalykų nepakaks. Be minėtų priemonių, reikalinga tikslinga ilgalaikė kvalifikuotų specialistų iš trečiųjų valstybių teisėtos imigracijos skatinimo strategija.